als_Latn dik_Latn sag_Latn
FOTO “Toni” dëshmon 5 orë në Prokurori: Nuk kam lidhje me Durim Bamin. Policia e merr në mbrojtje
- 30630 Lexime
- (16:08 , 11/03/2015)
- 21 Komente
* Dëshmon në Prokurori pronari i lokalit Ylli Xhaxhollari: S’kam lidhje me akuzat e Doshit
TIRANE–Fation Skënderi, i njohur si “Toni”, njeriu i akuzuar nga Tom Doshi se shërbeu si ndërmjetës në atentatin e planifikuar ndaj tij, ka dëshmuar sot për rreth 5 orë në Prokurorinë e Krimeve të Rënda. Mësohet se Skënderi, një nga njerëzit kyç të kësaj çështjeje, ka ardhur nga Gjermania dhe është paraqitur sot rreth orës 09:10 në prokurori për të dhënë dëshminë e tij rreth akuzave që janë ngritur nga deputeti Tom Doshi. Ai ka dalë nga prokuroria në orën 14:30, por nuk ka pranuar të flasë për mediat. Por burime për “BalkanWeb” bëjnë të ditur se Fatjon Skënderi ka mohuar të ketë lidhje me Durim Bamin. Ai ka thënë se është informuar përmes mediave për përmendjen e emrit të tij në atentatin e pretenduar nga deputeti Doshi, ndërsa ka theksuar se nuk ka asnjë mosmarrëveshje me askënd.
Ndërkohë, mësohet se policia ka marrë në mbrojtje Fation Skënderin pas dëshmisë së tij në prokruori, ndërsa dy punonjës policie ruajnë banesën e tij në Tiranë.
Emri i Fatjon Skënderit doli në publik për herë të parë nga deklarata e ministrit të Brendshëm, Saimir Tahiri, javën e kaluar. Tahiri, duke cituar bisedat me Tom Doshin, nënvizoi pretendimin se Fajton Skënderi kishte qenë në grupin e
personave që ishin pjesë e skenarit për vrasjen e dy deputetëve. Ministri i Brendshëm evidentoi faktin se ndaj Fajton Skënderit ishte kryer një atentat në hyrje të autostradës TiranëDurrës në datën 1 shtator 2014. Pas atentatit në autostradë, në shumicën e kohës Fatjon Skënderi ka qëndruar jashtë Shqipërisë, kryesisht në Gjermani. Ai më parë është dënuar nga gjykatat shqiptare me 6 vjet burg në vitin 2007 për një çështje të hapur për trafik droge pas arrestimit në vitin 2005.
DËSHMON EDHE PRONARI I LOKALIT ‘VIVA’
Po sot ka dëshmuar në Prokurori edhe Ylli Xhaxhollari, pronari i lokalit “Viva”, vend ku sipas Tom Doshit u përgatit skenari për eliminimin e tij. Xhaxhollari ka thënë në prokurori se s’ka lidhje me akuzat e deputetit të Shkodrës. Sipas burimeve nga prokuroria Xhaxhollari, i cili ishte thirrur dje për të dëshmuar, është paraqitur sot pranë organit të akuzës dhe ka deklaruar se personat në tavolinën e fotografive që ka postuar Doshi, i njeh vetëm si klientë të lokalit. Ai ka mohuar çdo lidhje me çështjen “Doshi”. Xhaxhollari është futur në prokurori përmes tunelit të sigurisë së lartë. Ai është larguar prej andej i shoqëruar nga shoferi i tij. Xhaxhollari u përfshi në hetime pasi Tom Doshi publikoi në “Facebook” një foto ku ai ishte ulur në një tavolinë me ish-kreun e Prokurorisë për Krimet e Rënda, Eugen Beçi dhe Fatjon Skënderin.
Deputeti Tom Doshi pretendon se ka pasur një atentat ndaj tij dhe deri tani, e vetmja dëshmi që e mbështet atë është ajo e nipërve të tij dhe e ish-ministrit Dritan Prifti. Kurse, zyrtarët e lartë të shtetit, që dëshmuan më parë, kanë mohuar të kenë prova për këto atentate. Kështu që mbetet që dëshmitari i sotëm Fation Skënderi të zbardhë shumë pikëpyetje mbi atentatin e pretenduar ndaj deputetëve Doshi e Fufi.
FATION SKËNDERI MOHOI QË TË KETË LIDHJE ME ÇËSHTJEN “DOSHI”
Në një intervistë nga Gjermania, për një të përditshme në Tiranë, ‘Toni’ ka mohuar të ketë lidhje me çështjen “Doshi”, ndërsa i ka cilësuar akuzat ndaj tij si një skenar të fëlliqur. “Me videoregjistrimin e transmetuar në sfondin e të cilit duken Durim Bami nga njëra anë dhe nga ana tjetër z.Tom Doshi që e pyet, jam njohur ditën që u transmetua në Tv. Jam çuditur dhe jam shokuar për përfshirjen e personit tim aty, si dhe për mënyrën e formulimit të asaj bisede, e cila nuk mund të jetë gjë tjetër përveçse një intrigë, të cilën unë e hedh poshtë me neveri. Dikujt i interesonte që Toni të vritej. I vdekuri nuk flet dhe merr me vete çfarëdo që t’i hedhësh dhe për këtë u zgjodh edhe videoja. Kanë menduar se Toni i vdekur nuk do fliste më.”-deklaroi Skënderi.
(er.nu/m.k/BalkanWeb)
Komente ( 21 )
-
Pershendetje BW .Une si person nuk do te doja kurr te isha demokrat ne atdhe se demokraci ajo pati nuk ka.Me e ndershme do ishte mire ta kishte emrin Keqdashsia e shqiptarve.PERSHENDETJE NGA FINLANDA.
-
@militanti:
fakte tronditese zbulova per ty mer cun.
besoj qe pas kesaj qe te ka ndodh, paske te drejte te flasesh keshtu percart si ben.
-
Une nuk e kuptoj cfare skene e ndyre po luhet ketu, por, jam i sigurt qe po luhet gjithcka e ndyre ne kurriz te ketij populli! Perseri!
Dhe te njejtet politiqener po e bejne! Te gjithe njelloj! Te vjedhim, te hame e te shqepemi se bageti kemi plot! Prape do na e japin voten!
-
Ai tjetri mbahet ne burg, ndersa ky tipi mbrohet me forca speciale!
Perderi sa qenka i pafajshem, perse mbrohet nga policia?!
-
Meta do japi doreheqjen sot!
Rama do iki nga dritarja.
-
Po i dalin nje nga nje te gjithe te palarat tom doshit obo bo bo sa keq qe nuk ishte nje skenarisht aq i mire dhe i deshtoi teatri ne aktin final…
-
ka rrjedh nga trute fare ky tom doshi nuk po e din me se cfare ben apo se cfare te flasi…
-
Sa shpejt e sollen kete ndersa per te tjeret nuk ka gje se eshte jasht ,doni te rregulloni edhe kete pune.
-
ky akuzohet per vrasje dhe lihet i lire? mdje po na u shpallka edhe hero me duket..bobo ca spo degjojme
-
po clidhje ka aman .. doshi spo di me cte flasi
-
vrases lufta per para PUSHTET ESHTE LUFTA ME E POSHTER….. EDI RAMA BERI GJITHCKA QE RE RIJ NE PUSHTET
-
Pse prokuroria nuk po e therret spartak brahon !
Spartak braho eshte kyci i ketij hetimi ?
Ai di shume gjera ,tecilat i ka deklarur ne televizor.
Per tonin duhet patjeter arrest me burg si ai tjetri, perndryshe nuk ka barazi perpara ligjit,
-
E ka fajin berisha qe ky ka qene shofer i monikes..prandaj e futen ne prokurori nga tuneli…
-
Kto poshtersi dhe katrahura qe ndodhin ne shqiperi kan vetem 1 autor,dhe ai quhet ( SALI BERISHA )
-
ik mo ordiner hap syte
-
fuck you up
-
-
-
Prekuroria nuk po arreston kreminelin BIRISHOVIC qe e ka degjeneruar ket komb
-
Ti je i paguar i edi rames se ska mundesi te komentosh ne cdo lajm ket propagand
-
-
@fair play
S’ka patur ndonjehere shtet qe te falimentoje sot. Vetem po qe loje e tjeter kujt mund te veprohet si duhet me keta lloj mafiozesh…
-
E mesoi babà taku cfare te thote kte shoferin e monikes
-
Nese PROKURORIA e krimeve te renda nuk e arreston kete njeri sot dhe nese nuk e merr seriozisht ne pyetje per deshmine Brahon, hetimi eshte i pavlere dhe shteti ka falimentuar!
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dan_Latn als_Latn unk als_Latn unk scn_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn als_Latn als_Latn als_Latn unk als_Latn unk als_Latn unk szl_Latn unk eng_Latn unk unk unk als_Latn unk als_Latn unk unk eng_Latn als_Latn unk als_Latn unk als_Latn